ธ.โลกพร้อมแชร์ประสบการณ์ร่วมกับ AIIB หวังสร้างกลไกขับเคลื่อนศก.โลก
ธ.โลกพร้อมแชร์ประสบการณ์ร่วมกับ AIIB หวังสร้างกลไกขับเคลื่อนศก.โลก
8 เม.ย. 2558

นายจิม ยอง คิม ประธานธนาคารโลก หรือ เวิลด์แบงก์ เปิดเผยว่า ทางธนาคารโลกเปิดรับธนาคารเพื่อการพัฒนารายใหม่ๆ เช่น ธนาคารเพื่อการลงทุนในโครงสร้างพื้นฐานแห่งเอเชีย (AIIB) ซึ่งมีจีนเป็นแกนนำ และธนาคารเพื่อการพัฒนาแห่งใหม่ของกลุ่มประเทศ BRICS โดยพร้อมที่จะแบ่งปันประสบการณ์ร่วมกับธนาคารเหล่านี้
ประธานธนาคารโลกมองว่า ธนาคารระดับพหุภาคีรายใหม่ดังกล่าวจะสามารถทำหน้าที่เป็นเป็นสะพานเชื่อมต่อช่องว่างด้านการระมทุนในหลายๆด้าน เช่น สาธารณูปโภคขั้นพื้นฐาน พลังงานและน้ำ
ท่ามกลางบรรยากาศที่เหมาะสม ตลอดจนมีมาตรฐานด้านแรงงานและการจัดหาที่ดี ธนาคารเพื่อการพัฒนาแห่งใหม่ดังกล่าวนับว่ามีศักยภาพเพียงพอที่จะเป็นกลไกขับเคลื่อนใหม่ๆที่สำคัญ สู่การพัฒนาเศรษฐกิจของกลุ่มประเทศยากจนในตลาดเกิดใหม่
ทั้งนี้ นายคิมกล่าวเสริมว่า ทางธนาคารโลกจะหารือกับเจ้าหน้าที่จีนและชาติอื่นๆ ในเรื่องของความร่วมมือระหว่างธนาคารโลกและ AIIB ในการประชุมประจำฤดูใบไม้ผลิในสัปดาห์หน้า
               